LOGISTIKANING MAQSADLARI VA TIZIMI

|
LOGISTIKANING MAQSADLARI VA TIZIMI
|
bet | 11/91 | Sana | 09.07.2024 | Hajmi | 1,77 Mb. | | #267097 |
Bog'liq umumiy ma\'ruzaLOGISTIKANING MAQSADLARI VA TIZIMI
Logistikaning asosiy maqsadlari
Logistika tizimi
Logistikaning asosiy maqsadlari. Ikkinchi darajali maqsadlar logistikaning bosh maqsadiga erishish vositalari bo‘lib hisoblanadi – asosiy maqsadlarga xizmat qiladi; ularni logistika sohasidagi korxonaning faoliyati aniqlab beradi
(3.1-jadval).
Faoliyat sohasi
|
Logistikaning asosiy maqsadlari
|
Logistika maqsadlarini amalga oshirish bo‘yicha ishlar yo‘nalishi
|
1
|
2
|
3
|
Materiallarni xarid qilish
|
Minimal narxlar bo‘yicha xarid qilishni amalga oshirish.
Kelib tushishning ishonchliligini oshirish.
Materiallar kelib tushishi va qayta ishlash jarayonlarining sinxronligini ta’minlash
|
Materiallarga buyurtmalarni shakllantirish.
Yetkazib beruvchilarni tanlash.
Materiallarning kelib tushish grafigini ishlab chiqish.
Ishlab chiqarishning moddiy va texnik ta’minotida qatnashuvchi bo‘linmalar faoliyatini tashkil etish va loyihalashtirish
|
Mahsulot ishlab chiqarish
|
Ishlab chiqarish jarayonining uzluksizligini ta’minlash.
Olingan buyurtmalarni tuzilish va sifat bo‘yicha bajarish.
Ishlab chiqarishga ketadigan xarajatlarni kamaytirish.
Ishlab chiqarishni o‘zgarib turuvchi talablarga moslashtirish.
Tayyor mahsulotning zaxira darajasini kamaytirish.
|
Ishlab chiqarish jarayonida materiallarni tashish ishlarini tashkil etish.
Ish joylariga materiallarni yetkazib berishni ta’minlash.
Ishlab chiqarishda moddiy oqimni boshqarish.
Ishlab chiqarishda materiallar zaxirasini boshqarish.
|
Tayyor mahsulotni sotish
|
Iste’molchilar talabini qoniqtirish.
Buyurtma va shartnomalarga asosan mahsulot yetkazib berish.
Yetkazib beruvchi tizim tayyorligining yuqori darajadaligini ta’minlash.
|
Mahsulot iste’- molchilari bilan to‘g‘ri aloqalarning o‘rnatilishi, buyurtmalar portfelining shakllanishi.
Iste’molchilarga mahsulot yetkazib berishni tashkil etish.
Iste’molchilarga servis xizmati ko‘rsatishni tashkil etish.Tayyor mahsulotni omborga joylashtirishni tashkil etish.
Tayyor mahsulot zaxirasini boshqarish.
|
2 - misol.
Sotishni tashkil etishda asosiy muammo bo‘lib buyurtma olish hisoblanadi. Bu muammo iste’molchilar bilan aloqalarni o‘rnatish va qidirish, ularga servis (xizmat) ko‘rsatishni tashkil etish orqali hal etiladi. Asosiy e’tibor quyidagi savollarga qaratiladi: korxonada ishlab chiqarilgan mahsulot ustidan nazorat qilish; sotib olingan texnikani, uning kafolatlangan xizmat ko‘rsatish muddatiga mos holda ishlatish va sozlash. Bu sohadagi ishlarning asosiy yo‘nalishlari bo‘lib quyidagilar hisoblanadi: xizmat ko‘rsatish uslublarini takomillashtirish; mahsulot sifatini o‘rganish va aniqlash; sozlash bo‘linmalarning ehtiyot qismlari bilan markazlashgan ta’minotini tashkil etish.
Ko‘rsatilgan maqsadlarni amalga oshirishning tashkiliy mexanizmi logistika tizimi sifatida keltirilishi mumkin.
Logistika tizimi. Logistika tizimi – bu moddiy oqimlarni boshqarish va tashkil etishning shakllari, uslublari va qoidalarning yig‘indisidir.
Logistika tizimi tarkibida tizimostilarning uchta darajasi ajratiladi:
- elementli;
- funksional;
- tashkiliy.
Birinchi darajali tizimostilar (elementli) logistik zanjirning asosiy bo‘g‘inlari samarali
ishlashini va o‘zaro kelishilganligini ta’minlashga qaratilgan faoliyat turlarini belgilab beradi. Ular qatoriga quyidagi tizimostilar kiradi: logistika bo‘linmalarining faoliyatini tashkil etish, omborlar va transport ishini tashkil etish.
Logistik tizimning funksional darajasi tuzilishi jihatidan, moddiy oqimlarni boshqarish uslublari va tamoyillari jihatidan turli xil bo‘lgan jarayonlar guruhini tasniflab beradi. Bu tizimostilar guruhi quyidagilardan iborat: ishlab chiqarishda moddiy oqimlarni tashkil etish, xaridlarni boshqarish, logistika qarorlarining huquqiy va axborot ta’minotini tashkil etish, mahsulot sotishni tashkil etish.
Tashkiliy daraja – jarayonlarning hamma guruhlarini bir butun jarayonga yig‘uvchi tizimostilarni o‘z ichiga oladi. Bu tizimostilar: buyurtmalarni boshqarish va ishlab chiqarishda moddiy oqimlarni boshqarishni tashkil etish.
Ko‘rsatib o‘tilgan tizimostilarning har biri o‘ziga tegishli masalalarni hal qiladi.
3 - misol.
Logistik zanjir elementlarining o‘zaro ta’siri va ishlashini ta’minlab beruvchi tizimostilarda hal qilinadigan muammolar.
Omborlar ishini tashkil etish tizimostisi omborlar soni va tuzilishini, ular bajaradigan ishlarni aniqlab berish, materiallar hisobi va nazorati bo‘yicha muammolarni hal qiladi. Transport ishini tashkil etish tizimostisi transport vositalarining turi va miqdori, transport yo‘nalishlari va harakatlanish chizmalarini o‘rnatish, yuk oqimlarini optimallashtirish bo‘yicha muammolarni hal qilishga qaratilgan. Logistika bo‘linmalarining faoliyatini tashkil etuvchi tizimosti u bajaradigan ishlar, logistika jarayonini kadrlar bilan ta’minlash bo‘yicha muammolarni hal qilish uchun xizmat qiladi.
|
| |